section_heading: NK Hrvatski dragovoljac
paragraph_text: Nakon sjajne sezone, korak naprijed bio je odlazak u Hrvatski dragovoljac (2004.). Na njegovu dolasku inzistirao je Stjepan Spajić, tada predsjednik Hrvatskog dragovoljca. Sljedeća sezona definitivno je potvrdila njegovu igračku kvalitetu. Kao najbolji strijelac lige s 26 pogodaka, u izboru Sportskih novosti, najutjecajnijeg hrvatskog sportskog dnevnog lista, proglašen je najboljim igračem lige. Nažalost, Hrvatski dragovoljac nije izborio plasman u Prvu hrvatsku ligu, samo zbog lošije razlike pogodaka.